recursal/SuperWikiNEXT-32B huggingface dataset:
Logo spoločnosti ROŠEN
**ROŠEN** (v zahraničí aj **ROSHEN**; ukr. РОШЕН) je ukrajinský výrobca cukrárskych výrobkov so sídlom v Kyjeve. Výrobky Rošen sa predávajú hlavne na trhu bývalého Sovietskeho zväzu, Maďarsku a Litve. Majiteľom spoločnosti je bývalý prezident Ukrajiny Petro Porošenko.

Spoločnosť má výrobné závody v ukrajinskom Kyjeve, Vinnyci, Kremenčuku a Jahotyne. Tiež v Maďarsku, Litve (Klaipėda) a ruskom Lipecku.

Názov spoločnosti je odvodený od mena Petra Porošenka.

V roku 2012 bola spoločnosť Rošen označená za 18. najväčšiu cukrovinkársku spoločnosť na svete. Celková ročná produkcia jej výrobkov dosahuje 410 000 ton.

Referencie
----------

1. ↑  Power structure Roshen - ukrainian confectionery manufacturing group. Retrieved July 24, 2023.
2. ↑   *About - Factories* [online]. roshen.com, [cit. 2017-02-16]. Dostupné online. Archivované 2017-01-28 z originálu. (po anglicky)
3. ↑   *2013 Top 100 Candy Companies* [online]. BNP Media, [cit. 2017-02-16]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **ROŠEN**
**RSS agregátor** tiež známy aj ako RSS čítačka, je klientsky softvér alebo webová aplikácia, ktorá zhromažduje združený webový obsah ako sú novinové titulky, blogy, audio alebo video blogy do jedného zdroja pre jednoduchší spôsob prezerania alebo čítania obsahu.

Funkcie
-------

Agregátory redukujú čas a úsilie potrebné pre pravidelné kontrolovanie noviniek na webových stránkach. Umožňujú vytvárať jedinečný informačný priestor alebo "osobné noviny". Ak si užívateľ zaregistruje RSS zdroj, čítačka je schopná kontrolovať nový obsah podľa užívateľa daného intervalu a aktualizovať pre potreby užívateľa. Funkcie agregátora sú často vstavané na portáloch (napr. My Yahoo!, iGoogle, RSSTab.com, News.sk), v moderných prehliadačoch alebo emailových klientoch. 

Medzi ďalšie zaujímavé funkcie patria napríklad:

* schopnosť automatického sťahovania multimediálnych súborov
* Text to speech – prevod textu na reč.

RSS agregátory získavajú a zobrazujú dáta obvykle z rôznych formátov založených na XML:

* RSS
* Atom
* RDF

Filtrovanie zdrojov
-------------------

Jedným z problémov je že získavaný objem dát z RSS zdrojov môže byť občas neúnosný, zvyčajne ak má užívateľ nastavených mnoho webových zdrojov. Ako riešenie tohoto problému, mnoho agregátorov dovoľuje užívateľovi označiť každý zdrojov pomocou 1 alebo viacerých kľúčových slov, ktoré môźu byť triedené a filtrované do jednoducho navigovateľných kategórií
**rTorrent** je textový ncurses BitTorrent klient napísaný v C++ založený na knižniciach **libTorrent** pre UNIX (toto nie je knižnica libtorrent vyvíjaná Arvidom Norbergom) so zameraním na vysoký výkon a dobrý kód. Knižnica sa líši od iných implementácii tým, že prenáša dáta priamo medzi súborovými stránkami namapovanými na pamäť pomocou funkcie mmap a sieťovou vrstvou. Na vysokorýchlostných linkách je údajne schopný poskytovať dáta omnoho rýchlejšie ako oficiálny klient.

Balíčky rTorrentu sú dostupné pre mnohé distribúcie Linuxu a Unixov a je ho možné skompilovať na takmer každom operačnom systéme kompatibilnom s POSIXovým štandardom, ako je napríklad FreeBSD.

rTorrent využíva ncurses a vhodne sa kombinuje screen alebo dtach. Podporuje ukladanie relácií a umožňuje používateľom pridávať a odstraňovať torrenty. Takisto podporuje čiastkové šťahovanie torrentov obsahujúcich viacero súborov. Vo verzii 0.7.0 bolo doplnené šifrovanie protokolu BitTorrent. PEX (Výmena peerov) a DHT boli implementované nedávno.

rTorrent možno tiež ovládať prostredníctvom XML-RPC cez SCGI.

Referencie
----------

1. ↑   *Archivovaná kópia* [online]. [Cit. 2008-01-15]. Dostupné online. Archivované 2014-02-19 z originálu.
2. ↑   Archivované 2012-11-02 na Wayback Machine Oznámenie o vydaní rTorrent-0.7.0

Externé odkazy
--------------

* Stránka rTorrentu Archivované 2014-02-19 na Wayback Machine
* rTorrent pre Darwin/Os X[nefunkčný odkaz]
* nTorrent - Grafické rozhranie pre rTorrent
* rtGui - PHP/Webový interfejs pre rTorrent využívajúce XML-RPC Archivované 2008-08-27 na Wayback Machine
**Radlická** je stanica metra v Prahe na linke B. Nachádza sa v rovnomennej štvrti. Bola otvorená 26. októbra 1988 na počesť 70. výročia založenia ČSR. Je to najmenej vyťažená stanica metra v Prahe.

Charakteristika stanice
-----------------------

Radlická je podzemná, hĺbená stanica, založená v otvorenej jame, bezpilierová, krytá kotvenými prefabrikovanými doskami, plytko pod povrchom (11,5 metrov). Dĺžka stanice je 251 metrov, z čoho nástupište tvorí zhruba 100 a ďalšie technologické zázemie ostatných zhruba 150 metrov. Stanica má celkom 170 prevádzkových miestností. Vestibul stanice je veľmi malý, vstavaný na úrovni polootvoreného átria a spojený s nástupišťom pevným schodišťom. Z átria vychádzajú ďalšie kryté schodištia na úroveň Radlickej ulice, kde je zastávka autobusov. Obklad stanice tvoria zelené sklenené tabule a kovový pruh s názvom stanice. Na strope nástupišťa boli umiestnené špeciálne lamely, ktorých úlohou je tlmiť hluk prechádzajúcich vlakov.

História stanice
----------------

Stanica bola budovaná v rokoch 1984 až 1988. Na jeseň roku 1988 bola uvedená do prevádzky. Vzhľadom na jej umiestnenie, rovnako ako výstavba celého úseku III. B. však stála mimo záujem väčšinovej verejnosti. Povrchové uzávery boli malé a nenarušili miesta s hustou premávkou. Pri budovaní Radlickej ale došlo k zničeniu veľkej časti starých Radlíc. Okrem metra tu vznikol aj autobusový terminál a plavecký bazén. V roku 2007 bol v susedstve stanice dobudovaný administratívny komplex patriaci banke ČSOB. Od októbra 2008 je k stanici metra vedená električková trať Smíchov - Radlice, ktorá je obsluhovaná linkou č. 7.

Referencie
----------

1. 1 2  METROPROJEKT Praha a.s.. *Detail projektu/Stanice Radlická* [online]. metroprojekt.cz, [cit. 2013-05-10]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **stanica pražského metra Radlická**

Externé odkazy
--------------

* Profil stanice na stránkach Metroweb.cz

  


|  |  |  |
| --- | --- | --- |
| ← smer Zličín | **Pražské metro – linka B** | smer Černý Most → |
| **Jinonice** | **Radlická** | **Smíchovské nádraží** |
| Zličín bezbariérový prístup – Stodůlky bezbariérový prístup – Luka bezbariérový prístup – Lužiny bezbariérový prístup – Hůrka bezbariérový prístup – Nové Butovice bezbariérový prístup – Jinonice – Radlická – Smíchovské nádraží bezbariérový prístup – Anděl – Karlovo náměstí – Národní třída – Můstek  – Náměstí Republiky – Florenc  bezbariérový prístup – Křižíkova – Invalidovna – Palmovka – Českomoravská – Vysočanská bezbariérový prístup – Kolbenova bezbariérový prístup – Hloubětín bezbariérový prístup – Rajská zahrada bezbariérový prístup – Černý Most bezbariérový prístup |
**Roscommon** (ír. (Contae) Ros Comáin, angl. (County) Roscommon) je írske grófstvo. Nachádza sa v írskom vnútrozemí v provincii Connacht. Podľa sčítania uskutočneného v roku 2011 má grófstvo 64 065 obyvateľov. Počet obyvateľov dosiahol svoj vrchol v roku 1841, keď v grófstve Roscommon žilo 253 591 obyvateľov, približne štvornásobok dnešného počtu. Sídlom grófstva je mesto Roscommon s necelými šiestimi tisícmi obyvateľov, kým v najväčšom meste - Athlone - žije niečo vyše 20-tisíc ľudí.

Geografia
---------

Grófstvo Roscommon leží v stredozápadnom Írsku, je to vnútrozemské grófstvo. Je 9. najväčšie z 32 írskych grófstiev a zároveň podľa počtu obyvateľov je piate najmenšie grófstvo pre nízku hustotu obyvateľstva.

Roscommon susedí so siedmimi grófstvami: s grófstvom Sligo na severe, s grófstvom Leitrim na severovýchode, s grófstvami Longford a Westmeath na východe, s grófstvom Offaly na juhu, s grófstvom Galway na juhozápade a Mayo na západe. Po východnej hranici grófstva preteká rieka Shannon, po západných zas rieka Suck, ľavostranný prítok Shannon.

Írčina
------

Podľa sčítania 2011 z populácie staršej ako 3 roky (61 243 ľudí) ovládalo írčinu 43,9 % (26 875 obyvateľov). Niečo vyše štvrtina z nich (28,6 % – 7 679) írčinu používa iba v školstve, kde je vyučovanie írčiny povinné.

Referencie
----------

1. 1 2 3 4   *County Roscommon* [online]. Central Statistics Office, 2011. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Roscommon (grófstvo)**

Externé odkazy
--------------

* Štatistiky o počte obyvateľov grófstva a jeho sídel (po anglicky)

Zdroj
-----

*Tento článok je čiastočný alebo úplný preklad článku County Roscommon na anglickej Wikipédii.*

| * z
* d
* u
Administratívne členenie Írska Vlajka Írska |
| --- |
| Provincie | 
* Connacht
* Leinster
* Munster
* Ulster

 | Mapa írskych grófstiev |
| Tradičné grófstva | 
* Antrim¹
* Armagh¹
* Carlow
* Cavan
* Clare
* Cork
* Down¹
* Donegal
* Dublin
* Fermanagh¹
* Galway
* Kerry
* Kildare
* Kilkenny
* Laois
* Leitrim
* Limerick
* Londonderry¹
* Longford
* Louth
* Mayo
* Meath
* Monaghan
* Offally
* Roscommon
* Sligo
* Tipperary
* Tyrone¹
* Waterford
* Westmeath
* Wexford
* Wicklow

 |
| Súčasné grófstva | 
* Carlow
* Cavan
* Clare
* Cork
* Cork City
* Donegal
* Dublin (Dublin City; Dún Laoghaire-Rathdown; Fingal; South Dublin)
* Galway
* Galway City
* Kerry
* Kildare
* Kilkenny
* Laois
* Leitrim
* Limerick
* Longford
* Louth
* Mayo
* Meath
* Monaghan
* Offaly
* Roscommon
* Sligo
* Tipperary
* Waterford
* Westmeath
* Wexford
* Wicklow

 |
| *¹ V dnešnom Severnom Írsku už grófstva neslúžia ako administratívne jednotky, nahradili ich okresy (districts).* |
Mgr. art. **Peter Bibza** (\* 11. október 1975 Martin) je dirigent, zbormajster.

Životopis
---------

V roku 1982-1990 navštevoval ZŠ v Senici, 1990-1993 študoval na Vojenskom konzervatóriu v Roudnici nad Labem (ČR), 1993-1994 na Konzervatóriu v Košiciach a 1994-1999 v Žiline. Od 1999 študuje na Akadémii umení v Banskej Bystrici. Od 1994 pôsobí vo Vojenskej hudbe vzdušných síl Armády SR v Banskej Bystrici ako orchestrálny hráč a od 1. januára 2000 ako dirigent. So speváckym zborom Hron sa umiestnil na 1. mieste v súťaži speváckych zborov v Námestove a na 1. mieste v súťaži Music World v talianskom Fivizzane (2001). Skomponoval skladby pre miešaný zbor *Otče náš*, *Kyrie*, upravil vianočné koledy *Zdravia šťastia*, *Hej, Hej, Kubíčku*.

1. januára 2011 sa stal veliteľom Vojenskej hudby Banská Bystrica (po odchode kpt. Mgr. art. Dušana Mišuru). Od roku 1994 tam účinkoval ako orchestrálny hráč, v rokoch 1997 až 1999 bol orchestrálnym hráčom Vojenskej hudby 3. zLaPVO GŠ. Neskôr bol zástupca veliteľa a veliteľ hudby - hlavný dirigent Veliteľstva vojenskej hudby Vzdušných síl. V rokoch 2004 až 2009 bol veliteľom Vojenskej hudby Banská Bystrica. V období 1. júla 2009 až 31. októbra 2010 tam pôsobil ako starší dôstojník - dirigent.

Od januára 1998 je dirigentom a umeleckým vedúcim speváckeho zboru Hron. Od septembra 2017 vedie študentský spevácky zbor z Evanjelického gymnázia v Banskej Bystrici.

Referencie
----------

1. 1 2  SITARČÍK, Teodor. *Adventná večiereň v Banskej Štiavnici* [online]. ecavbs.sk, 2017-12-19, [cit. 2019-04-26]. Dostupné online.
2. 1 2  BÁRDIOVÁ, Marianna. Vojenská hudba na Slovensku v současnosti. *Informační zpravodaj Klubu absolventů Vojenské konzervatoře - VHŠ Svazu vojáků v záloze ČR* (kavk.cz). Dostupné online [cit. 2019-05-05].
3. ↑  MAKOVICKÝ, Viktor Wicky. *História* [online]. Spevácky zbor Hron, [cit. 2019-04-26]. Dostupné online.

Literatúra
----------

* Kto bol kto v Banskej Bystrici v roku 2001

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
**Peter Greguš** (\* 25. február 1946) je slovenský filozof zaoberajúci sa filozofiou dejín, historik a publicista.

Vyštudoval Filozofickú fakultu UK, Bratislava 1964-1969, študijný odbor filozofia - história. V roku 1969 získal titul PhDr.. Od roku 1980 je kandidát filozofických vied, témou jej práce bola Kantova filozofia dejín. Aktívne prispieval publicistickými článkami, zameranými najmä na históriu, do rôznych novín a časopisov, prevažne ľavicovej orientácie. Spolupracoval s časopisom Parlamentný kuriér, Slovo, Národná obroda a pod. Pôsobil ako vysokoškolský pedagóg na Ekonomickej univerzite v Bratislave, kde sa venoval predovšetkým problematike filozofie. Je autorom, resp. spoluautorom viacerých publikácií učebnicového charakteru, ako aj monografie Utópia a antiutópia.

Referencie
----------

1. ↑  GREGUŠ, Peter. *Utópia a antiutópia*. 1. vydanie. vyd. Bratislava : Ekonóm, 2004. ISBN 80-225-1505-1. S. 68 s..

Zdroje
------

* FILIT – zdroj, z ktorého pôvodne čerpal tento článok.
* PhDr. Peter Greguš, CSc. *Curriculum Vitae*

Autoritné údaje: * NK ČR: mzk2014840913
* SNK: 154635
* VIAF: 310734771
Radnica
Interiér
**Radnica v San José** (angl. *City Hall of San Jose*) je sídlo mestskej správy stojace na 200 East Santa Clara Street v kalifornskom meste San José. Budovu navrhol Richard Meier a verejnosti bola otvorená 15. októbra 2005 – nahradila pôvodnú radnicu na North First Street, ktorá bola v prevádzke v období 1958 – 2005. V období 1889 až 1958 bola radnica na Plaza de Cesar Chavez.

Architektúra
------------

Architektom bol Richard Meier, tvorca Getty Center v Los Angeles, Barcelona Museum of Contemporary Art a mnohých ďalších budov.

Komlex je rozsiahly, súčasťou je 18 poschodová veža v ktorej poslednom poschodí je kancelária starostu. Vchod do radnice tvorí presklená rotunda. Náklady na výstavbu dosiahli sumu 343 miliónov dolárov. Poskytuje priestor 49 240 m².

Na streche veže sídli párik sokolov – Clara a Fernando El Cohete.

Referencie
----------

1. ↑  City Hall Falcons

Iné projekty
------------

Commons
* Spolupracuj na Commons Commons ponúka multimediálne súbory na tému **Radnica v San José**

Externé odkazy
--------------

* Radnica v San José na skyscraperpage.com

Súradnice: 37°20′16″S 121°53′10″Z﻿ / ﻿37,33778°S 121,8861°Z﻿ / 37.33778; -121.8861

Zdroj
-----

*Tento článok je čiastočný alebo úplný preklad článku San Jose City Hall na anglickej Wikipédii.*
Koncept 10.2 priestorového zvuku
**Priestorový zvuk** je koncept, rozširujúci zvuk v priestore z nulového alebo jedného rozmeru (mono/stereo) do druhého alebo tretieho rozmeru.

Tento koncept sa robí pre vernejšie zvukové prostredie, napríklad v kinách alebo počítačových hrách.

Postupne sa objavilo niekoľko formátov pre záznam priestorového zvuku. Predovšetkým DVD-Audio (DVD-A) alebo SACD (Super Audio CD), Dolby Digital, DTS, DVD-Video (DVD-V), MP3 Surround a Sony Dynamic Digital Sound (SDDS).

Tvorba
------

Existuje niekoľko spôsobov vytvorenia priestorového dojmu zo zvuku.

### Viac reproduktorov

Najčastejšie sa používa niekoľko reproduktorov, rozmiestnených okolo poslucháča. Dnes sa je možné stretnúť s počtom od 4 do 10, často je tento počet ešte doplnený subwooferom. Od toho sa odvodzuje číselné označenie - 4.0 znamená 4 reproduktory bez subwoofera (najčastejšie používané systémy 5.1 znamenajú 5 reproduktorov a subwoofer). Najmodernejšie zvukové systémy majú 7 a viac reproduktorov + subwoofer.

Pokiaľ máme len stereofónnu alebo monofónnu nahrávku, máme niekoľko možností ako ju na sústave 5.1 prehrať. Najprimitívnejšou metódou je použitie daných reproduktorov (2 predné, pri mono len stredový), a zvyšok nechať potichu. Oveľa lepšie ale znie, pokiaľ zvuk pomocou matice prekódujeme do daného počtu reproduktorov, a navyše použijeme filter na oddelenie nízkych frekvencií (pod 140 Hz) ktoré bude hrať subwoofer.

### Psychoakustika

Diagram HRTF
Druhou možnosťou je tzv. psychoakustická metóda. Pri tejto metóde stačí iba bežná stereo (2.0) sústava. V princípe ide o to, že sa napríklad výstrel z počítačovej hry prehrá dvakrát, s malým časovým odstupom, s rozdielnou hlasitosťou, fázovým posunom a ďalšími úpravami. Z toho si ľudský mozog mylne vyhodnotí, že k výstrelu došlo napríklad za hráčom. K docieleniu tohto efektu je samozrejme potrebné poznať pozíciu poslucháča a reproduktorov. V ideálnom prípade by mal byť uhol medzi reproduktormi 30–45°.

Tento spôsob sa tiež označuje skratkou HRTF (Head-related transfer function) a využívajú ho technológie ako A3D, DirectSound3D alebo Sensaura.

22.2 priestorový zvuk
---------------------

*Bližšie informácie v hlavnom článku: 22.2 priestorový zvuk*
**22.2** je priestorový zvukový komponent k Ultra High Definition Television, a bol vyvinutý spoločnosťou NHK Science & Technical Research Laboratories. Ako názov napovedá, ide o systém s 24 reproduktormi. Tie sú usporiadané do troch vrstiev. Stredná vrstva má 10 reproduktorov, horná vrstva má 9 reproduktorov a spodná vrstva má 3 reproduktory a 2 subwoofre. Systém bol predvedený na Expo 2005 v Aiči v Japonsku, na NAB Show v rokoch 2006 a 2009 v Las Vegas a počas IBC v rokoch 2006 a 2008 v Amsterdame v Holandsku.

Externé odkazy
--------------

Tuner2 – your ears will know Archivované 2004-08-27 na Wayback Machine – hudba v 5.1

Zdroj
-----

*Tento článok je čiastočný alebo úplný preklad článkov Prostorový zvuk na českej Wikipédii a Surround sound na anglickej Wikipédii.*
Ing. **Peter Kotuliak** je zakladateľ a v súčasnosti predseda dozornej rady firmy Tempest, a.s. Študoval na gymnáziu Tomášikova v Bratislave, univerzitné štúdium absolvoval na FEI STU, odbor tvorba programových systémov. Od založenia spoločnosti Tempest sa podieľal na určovaní jej stratégie a pôsobil vo viacerých výkonných manažérskych funkciách.

Po 17 rokoch vo funkcii predsedu predstavenstva prešiel v roku 2010 do funkcie predsedu dozornej rady, aby "vytvoril priestor pre ďalší rast firmy."

12. marca 2015 prebral ocenenie firmy Tempest, ktorá bola v roku 2014 najväčší obchodný partner spoločnosti Hewlett-Packard na Slovensku.

28. apríla 2016 prevzal cenu *The Best Partner 2015 for Enterprise Group Hardware Products* pre firmu Tempest od spoločnosti Hewlett-Packard Enterprise.

Referencie
----------

1. ↑
2. ↑
3. ↑
4. ↑
5. ↑

Externé odkazy
--------------

* Profil na Linkedin.com
* Rozhovor pri 25. výročí založenia firmy Archivované 2018-06-27 na Wayback Machine Tempest
**Priscus**, tiež známy ako **Priscus z Pania** v Trákii (5. storočie) bol rímsky diplomat a historik. Sprevádzal Maximina, vyslanca cisára Theodosia II. na dvor húnskeho kráľa Attilu roku 448. Počas panovania cisára Markiana (450 – 457) sa zúčastnil diplomatických misii v Arábii a Egypte. 

Z vlastných skúseností spísal Priscus osemdielne Dejiny, pravdepodobne zaoberajúce sa obdobím od vzostupu Attilu po vládu cisára Zenóna (433 – 474). Žiaľ, z jeho diela sa dochovali iba zlomky. Veľké časti sa dochovali v Jordanovom diele *Getica*. Pre historikov je významný predovšetkým popis húnskeho kráľovského dvora a Attilu.

Iné projekty
------------

Commons
* Spolupracuj na Commons Commons ponúka multimediálne súbory na tému **Priscus**

Externé odkazy
--------------

* Priscus na dvore kráľa Attilu Archivované 2001-02-04 na Wayback Machine (anglicky)
* Dindorfovi *Minor Greek Historians* (anglicky, Priscus od strany 275)

*Tento článok je čiastočný alebo úplný preklad článku Priscus na anglickej Wikipédii.*

Autoritné údaje: * BnF: 11985590w
* GND: 100537723
* ISNI: 0000 0003 7511 4507
* LCCN: n84080832
* NK ČR: jo2007376790
* VIAF: 214797458
* WorldCat: lccn-n84080832
Súradnice: 46°51′10″S 121°45′37″Z﻿ / ﻿46,85278°S 121,76028°Z﻿ / 46.85278; -121.76028

**Rainier** je stratovulkán ležiaci v štáte Washington v USA, asi 87 km juhovýchodne od Seattlu. Je to najvyšší vrch Kaskádových vrchov - 4 392 m. Vrchol je pokrytý ľadom. Meno pochádza od britského admirála Petra Rainiera, ale pre svoju dominanciu je nazývaný aj jednoducho *Hora*. Ročné snehové zrážky na tomto vrchole sú cca 31 m; vďaka tomu patrí medzi najzasneženejšie miesta na Zemi.

Posledná zdokumentovaná erupcia sa odohrala v roku 1825, ale neustála hydrotermálna aktivita a teplo stúpajúce z krátera nútia vedcov považovať ju za aktívnu sopku. Možné erupcie sú nebezpečné, pre veľmi vysokú pravdepodobnosť tvorby lahárov. Ďalšie nebezpečenstvo spočíva v tom, že andezitové horniny, ktorými je sopka tvorená, sú v dôsledku hydrotermálnych premien silne porušené, čo môže zapríčiniť kolaps celého vrcholu sopky pri výbuchu.

Sopka samotná ako aj jej okolie sú súčasťou národného parku Mount Rainier National Park, piateho národného parku zriadeného v USA. Sopka je tiež vyobrazená na washingtonskom štvrťdolári z roku 2007 (spolu s lososom). Vrchol prvýkrát zdolal Hazard Stevens v roku 1870.

Referencie
----------

1. 1 2  ČEMAN, Róbert. *Neživá príroda*. 1. vyd. Bratislava : MAPA Slovakia Bratislava, 1999. ISBN 80-967723-9-2.

Iné projekty
------------

Commons
* Spolupracuj na Commons Commons ponúka multimediálne súbory na tému **stratovulkán Rainier**

Externé odkazy
--------------

* www.volcano.si.edu Archivované 2013-02-20 na Wayback Machine - stratovulkán Rainier na Global Volcanism Program (po anglicky)
Maskot maratónu
Štart maratónu
**Rajecký maratón** patrí medzi TOP bežeckých podujatí [chýba zdroj] na Slovensku a je zaradený do slovenskej bežeckej ligy. Podujatie usporadúva v druhú augustovú sobotu Maratón klub Rajec a jeho súčasťou je i polmaratón a In-line polmaratón. V roku 2018 sa uskutočnil jubilejný 35. ročník.

Pozadie vzniku
--------------

Za vznikom behu je stávka troch bratov Uhlárikovcov v roku 1982, ktorej cieľom bolo zabehnúť z Rajca do Čičmian a späť. Odmenou pre víťaza bolo zbavenie sa povinnosti vykonávať domáce práce. Táto akcia sa veľmi zapáčila prostrednému z bratov, Pavlovi, ktorý ju o rok zorganizoval pre členov turistického oddielu. Veľký ohlas spôsobil, že v roku 1984 sa konal oficiálny 1. ročník maratónu. Odvtedy je riaditeľom, manažérom i hlavným organizátorom tohto športového sviatku v Rajci.

Popis tratí
-----------

* Maratón: úradne premeraná trať meria 42 195 m, jej povrch je asfaltový, výškový rozdiel je 200 m. Po štarte sa beží dvojkilometrový okruh mestom, potom cestou I/64 cez obce Šuja a Fačkov do Čičmian a späť na námestie v Rajci.

* Polmaratón: trať meria 21 097,5 m, po štarte dvojkilometrový okruh mestom, potom cez Šuju, na križovatke pri Kofole do Rajeckej Lesnej ku chate Žiar a späť na námestie v Rajci.

* In-line polmaratón: trať meria 22 100 m, po štarte dvojkilometrový okruh mestom, potom cez Šuju a Fačkov do cieľa v obci Čičmany.

Zdroje
------

* Maratón klub Rajec
* História na stránke mesta Archivované 2010-08-04 na Wayback Machine
**Progresívny kreacionismus** je náboženská predstava, podľa ktorej nadprirodzená bytosť (Boh) stvorila nové formy života postupne, v priebehu stoviek miliónov rokov. Ako forma kreacionizmu uznávajúceho starobylosť Zeme akceptuje tradičné geologické a kozmologické odhady veku Zeme hlavného vedeckého názorového prúdu. Predpokladá však, že nové druhy rastlín a zvierat, ktoré sa postupne objavili na Zemi v jej histórii, predstavujú nadprirodzené tvorivé zásahy Boha nad rámec vedeckého poznania. Progresívni kreacionisti - na rozdiel od stúpencov teistickej evolúcie - vo všeobecnosti odmietajú makroevolúciu, pretože veria, že je z pohľadu biologických poznatkov neudržateľná a v nesúlade s fosílnym záznamom. Taktiež odmietajú koncept jedného univerzálneho predka.

Najvýznamnejší predstavitelia hnutia
------------------------------------

* Hugh Norman Ross, - astronómom a astrofzyik, absolvent univerzít v Britskej Kolumbii (fyzika) a v Toronte (astronómia), postdoktorantský výskum prevádzal v kalifornskom technologickom inštitúte (Caltech), kde sa zaoberal kvazarmi a galaxiami. Dosiaľ (2011) bol historicky najmladším riaditeľom kráľovskej astronomickej spoločnosti vo Vancouveri .

Referencie
----------

1. ↑  Hugh Ross. *The creator and the Cosmos*. [s.l.] : NavPress, Colorad Springs, 2001. ISBN 1-57683-288-0. (po anglicky)
2. ↑  Dr. Hugh Ross (Po anglicky)

Zdroj
-----

*Tento článok je čiastočný alebo úplný preklad článku Progressive creationism na anglickej Wikipédii.*
**Prsteň čistoty** alebo **prsteň cudnosti** (po angl. *purity ring* alebo *chastity ring*) je označenie symbolu v podobe prsteňa, ktorý začali používať v 90. rokoch 20. storočia mladí evanjelikáli v USA a neskôr sa začal šíriť aj do ďalších kresťanských skupín a krajín, najmä anglofónneho sveta. Jeho nosením dávajú mladí ľudia najavo rozhodnutie rešpektovať kresťanské učenie o sexualite a zotrvať až do manželstva v celibáte. 

Prsteň sa obvykle nosí na ľavej ruke, často na prste, kde sa nosí snubný prsteň (aj keď to nie je pravidlom). Neexistuje žiaden jednotný vzhľad prsteňa, obvykle nesie symbol kríža, alebo niekoľko krížov či stručný nápis typu *Love waits* prípadne biblický citát. Môže byť i úlomok diamantu alebo iného drahého kameňa.

Prsteň čistoty prezentuje aj americká kontroverzná organizácia Silver Ring Thing, ktorá rozšírila svoju iniciatívu zo Spojených štátov do Veľkej Británie. Organizácia odmieta antikoncepciu, ktorú považuje za nebezpečne nespoľahlivú.

Problémy s prsteňom
-------------------

Nosenie prsteňa cudnosti môže byť v niektorých krajinách za určitých okolností problematické. V Spojenom kráľovstve vzbudil veľkú pozornosť prípad Lydie Playfootovej, ktorej jej škola (*Millais School in Horsham*, West Sussex) pod hrozbou vylúčenia zakázala prsteň nosiť, pretože podľa nej narušuje jednotnú politiku školskej uniformy (ku ktorej škola vo všeobecnosti zakazuje nosiť akékoľvek šperky okrem jedného páru náušníc ), pričom jeho nosenie nepredstavuje nevyhnutnú súčasť náboženských povinností (na rozdiel od náramkov, ktoré toleruje sikhským dievčatám, a šatkám, ktoré toleruje moslimkám). Nebol to jediný prípad v Spojenom kráľovstve, na rozdiel od iných však dievča a jej rodina argumentáciu školy odmietli a označili jej postup za nezákonný a porušujúci Lydiine náboženské práva. Lydia síce pre hrozbu vylúčením prestala prsteň nosiť, vzniesla však proti svojej škole žalobu pre diskrimináciu kresťanov. V júni 2007 sa prípadom začal zaoberať Najvyšší britský súd.  Lydia získala spomínaný prsteň od organizácie Silver Ring Thing.Tento prsteň prísne zakazuje používanie Marihuany a iných podobných látok.

Pozri aj
--------

* snubný prsteň
* sexuálna abstinencia
* hnutie za čistou lásku
* Silver Ring Thing
* čistá láska

Referencie
----------

1. ↑   Archivované 2007-09-29 na Wayback Machine Pravidlá pre nosenie uniformy na Millais School in Horsham
2. ↑
3. ↑
4. ↑   *Archivovaná kópia* [online]. [Cit. 2007-06-24]. Dostupné online. Archivované 2007-06-26 z originálu.

Externé odkazy
--------------

* Britská škola zakázala americké "prsteny čistoty"
Petřínska rozhľadňa
Petřínska rozhľadňa v noci
**Petřínska rozhľadňa** je jednou z najznámejších dominánt Prahy. Je vysoká 60 metrov. Jej základňa sa nachádza v nadmorskej výške 324 m n. m.

Dejiny
------

Rozhľadňa bola postavená pre Zemskú jubilejnú výstavu v roku 1891 na podnet Klubu českých turistov ako voľná kópia Eiffelovej veže v Paríži. Práce podľa plánov inžinierov Františka Prášila a Julia Součka sa začali 16. marca a ukončili 20. augusta toho istého roku. Boli položené 11 m hlboké základy a na nich bola postavená 60 metrov vysoká konštrukcia s váhou 175 ton. Jadrom konštrukcie je osmiboký tubus v ktorom je výťah. Okolo tubusu sa vinú dve točité schodištia s 299 schodmi - jedno slúži na výstup a druhé na zostup. Rozhľadňa má dve vyhliadkové plošiny, horná je vo výške 55 metrov.

V 60. rokoch 20. storočia boli na vrchole rozhľadne umiestnené vysielacie antény pre televízne vysielanie. V septembri 1979 bola rozhľadňa uzatvorená kvôli zlému technickému stavu konštrukcie. Po oprave bola znovu otvorená v máji 1991 pri príležitosti druhej Jubilejnej výstavy. Rekonštruovaný výťah teraz slúži pre osoby so zníženou pohyblivosťou. Rozhľadňa dnes patrí k hlavným turistickým cieľom mesta.

Rozhľad
-------

Okrem panorámy Prahy vrátane neďalekého Pražského hradu sa z rozhľadne za jasného počasia otvára výhľad ďaleko po Čechách. Na severe možno uzrieť Říp a České stredohorie, na severovýchode je vidieť masív Krkonoš. Na juhovýchode je rozhľad pomerne obmedzený, pretože ho uzatvárajú Brdy.

Iné projekty
------------

Commons
* Spolupracuj na Commons Commons ponúka multimediálne súbory na tému **Petřínska rozhľadňa**

Externé odkazy
--------------

* Petrinska-rozhledna.cz (česky)
* Kontakt, otváracie hodiny, vstupné (česky)
* Dobový článok k otvoreniu rozhľadne z roku 1891 (česky)
* Panorámy z rozhľadne
Súradnice: 45°38′32″S 25°35′52″V﻿ / ﻿45,64222°S 25,59778°V﻿ / 45.64222; 25.59778

**Poštárska bašta** (rum. *Bastionul Postăvarilor*, maď. *Szövetkészítők bástyája*, alebo *Posztókészítők bástyája*, nem. *Tuchmacherbastei*) je veža v rámci systému opevnenia mesta z obdobia stredoveku nachádzajúca sa na úpätí kopca Tampa pri hranici historického centra mesta Brašov v Brašovskej župe v Sedmohradsku v Rumunsku. Má priznaný štatút kultúrnej pamiatky.

Dejiny a charakteristika
------------------------

Bašta bola postavená v rokoch 1450 - 1455 zlatárskym cechom.

Medzi rokmi 1520 - 1521 prebehla prvá renovácia objektu.

V roku 1640 prevzal správu budovy poštársky cech po ktorom bašta získala aj svoje meno.

Medzi rokmi 1961 - 1962 bola posilnená konštrukcia budovy a v roku 2005 bola bašta zrenovovaná.

V súčasnosti existujú plány na zastrešenie bašty z dôvodu ochrany.

Od roku 2012 slúžia 3 poschodia bašty ako sídlo virtuálneho múzea Brašova s digitálnou galériou.

Bašta bola postavená v severovýchodnom rohu vtedajšieho brašovskéo opevneného centra na terajšej ulici Aleea Tiberiu Brediceanu.

Bašta je kruhového pôdorysu, má štyri poschodia, jej obvod je 16 metrov a dosahuje výšky až 20 metrov. Steny sú hrubé až 2 metre. V stenách bašty sa nachádzajú strieľne.

V opevňovacom systéme Brašova predstavovala Poštárska bašta jednu z najlepších obranných veží a tvorila najsilnejšie miesto obrany Brašova.

Zaujímavosť
-----------

* Delá, ktoré sa používali v bašte boli vyrobené v Prahe.

Referencie
----------

1. 1 2 3 4 5 6 7  welcometoromania.ro
2. 1 2 3 4 5 6 7 8 9  ghidlocal.com
3. 1 2 3 4  metropola.info
4. 1 2 3 4 5 6 7 8  cesavezi.ro
**Felix Arvid Ulf Kjellberg** (\* 24. október 1989, Göteborg, Švédsko), známy aj ako **PewDiePie**, je švédsky komentátor videohier na serveri YouTube. Jeho kanál je najrýchlejšie rastúcim kanálom na YouTube. V auguste 2019 dosiahol hranicu 100 miliónov odberateľov a 4 miliardy zhliadnutí všetkých videí. Momentálne má 112 miliónov odberateľov a 30,1 miliárd zhliadnutí (23. február 2022).

Detstvo
-------

Narodil sa a vyrastal v švédskom Göteborgu. V roku 2008 absolvoval *Göteborgs Högre Samskola*. Potom pokračoval vo vysokoškolskom štúdiu v odbore Ekonomika priemyslu a riadenia technológii na Chalmerskej technologickej univerzite, v roku 2011 ju nakoniec opustil a začal sa sústrediť iba na svoju YouTube kariéru.

Kariéra youtubera
-----------------

Na YouTube si vytvoril kanál v apríli 2010. V priebehu roka 2012 začal jeho kanál získavať na popularite a dosiahol 1 milión odberateľov. 2 milióny odberateľov dosiahol už v septembri 2012. Uchádzal sa aj o titul kráľa webu, v online súťaži ale nezvíťazil, stal sa *Gaming kráľom webu*. Počas nasledujúceho volebného obdobia vyhral a peniaze venoval fondu World Wildlife Fund. V apríli 2013 jeho kanál dosiahol 6 miliónov odberateľov, ako uvádza New York Times. Neskôr získal cenu za najobľúbenejšiu sociálnu šou. V júni 2013 jeho kanál dosiahol 8 miliónov, a následne 9 miliónov odberateľov.

Počet odberateľov jeho kanála sa neustále zvyšuje – má už viac ako 110 miliónov odberateľov a je prvým jednotlivcom, ktorému sa podarilo presiahnuť toto číslo.[chýba zdroj]

Osobný život
------------

Pôvodom je zo Švédska, neskôr sa jeho manželka Marzia Kjellberg (na YouTube známa pod menom Marzia) presťahovala za ním do Švédska a v júli 2013 sa premiestnili do Veľkej Británie. Podieľa sa aj na charitatívnej činnosti pre *World Wildlife Foundation a St. Jude Children's Research Hospital*, ako aj *Charity Water*, kde jeho fanúšikovia mohli darovať peniaze na počesť a oslavu k okrúhlemu výročiu dosiahnutia hranice 10 miliónov odberateľov. Pri jeho 26 000 000 odberateľoch začal prispievať tiež na charitu *Save the Children*, kde sa vyzbieralo viac ako 1 000 000 dolárov.

Referencie
----------

1. ↑  . Dostupné online.
2. ↑  . Dostupné online. Archivované 2014-08-08 z originálu.

Zdroj
-----

*Tento článok je čiastočný alebo úplný preklad článku PewDiePie na českej Wikipédii.*

Autoritné údaje: * BnF: 170139503
* ISNI: 0000 0004 5655 5013
* LCCN: no2015147402
* NK ČR: kv2016900291
* VIAF: 377144783114296879814
* WorldCat: lccn-no2015147402
**Roy Dunbard Bridges, Jr** (\* 19. júl 1943, Atlanta, Georgia, USA) je americký kozmonaut, ktorý absolvoval v roku 1985 let v raketopláne Challenger a tým sa stal 174. človekom vo vesmíre. Bol tiež riaditeľom Kennedyho vesmírneho strediska a tiež Langley Research Center americkej NASA.

Životopis
---------

Stal sa vojakom z povolania. Vysokoškolské vzdelanie získal na United States Air Force Academy a Purdue University, školy ukončil s doktorským titulom roku 2001. V tímu astronautov bol už od roku 1980, prešiel výcvikom, v roku 1985 absolvoval aj svoj let. Ešte budúci rok sa pripravoval na misiu STS-61-F, po havárii Challengeru však bol let zrušený. 

Znova sa vrátil do NASA v roku 1997, pracoval na myse Canaveral ako riaditeľ Kennedyho vesmírneho strediska v rokoch 1997-2003. Získal hodnosť generála. Potom odišiel do spoločnosti ASA-Langley Space Research Center v Hampton (Virgínia), ktorá je napojená na NASA. Aj tu bol riaditeľom.

Let do vesmíru
--------------

V lete roku 1985 odštartoval z Floridy raketoplán Challenger na svoj ôsmy let. Na palube bola táto posádka: Charles Fullerton, plukovník Roy Bridges, Karl Henize, Franklin Musgrave, Anthony England, Loren Acton a John-David Bartoe. So sebou o. i. viezli Spacelab 2. Aj napriek niekoľkým technickým problémom bol plán experimentov splnený a sedemdňová misia tak bola zakončená pristátím na základni Edwards v Kalifornii úspešne. 

* STS-51-F, Challenger (29. júl 1985 - 6. august 1985)

Externé odkazy
--------------


|  |  |
| --- | --- |
| Portal | Kozmonautický portál |

* 
* 
* 
* Archivované 2008-04-18 na Wayback Machine

Zdroj
-----

*Tento článok je čiastočný alebo úplný preklad článku Roy D. Bridges na českej Wikipédii (číslo revízie nebolo určené).*
**Prechodový multiplex** alebo **prvý multiplex** bol multiplex na Slovensku, ktorý slúžil na vysielanie televíznych programov pomocou DVB-T počas obdobia prechodu na digitálne vysielanie. Spustený bol v roku 2009. Posledné vysielače boli vypnuté 27. júla 2011.

Programy
--------

Obsahoval nasledujúce programy (len TV stanice):

* Jednotka
* Dvojka
* TV Markíza
* TV JOJ

Príležitostne bola v tomto multiplexe aj Trojka.

Tento multiplex neobsahoval žiadne rozhlasové stanice.

Parametre
---------

Multiplex vysielal v MPEG-2 a s vertikálnou polarizáciou.

Referencie
----------

1. ↑  DVBT.sk: *Prechodový multiplex splnil svoj účel*
2. 1 2  DVBT.sk: *Prvý multiplex v prevádzke*
3. ↑   *DVBT.sk:* Prevádzka 3 vysielačov prechodového multiplexu predĺžená' **[online]. [Cit. 2012-02-08]. Dostupné online. Archivované 2014-02-22 z originálu.**
4. ↑  DVBT.sk: *STV3 v 1.multiplexe DVB-T*

Pozri aj
--------

* Televízne digitálne pozemské vysielanie
* Zoznam vysielačov na Slovensku
Rozvojové vzdelávanie je vzdelávacím prístupom k dosiahnutiu výučby, ktorá vedie k hlbšiemu porozumeniu rôznorodosti a nerovností na svete, k príčinám ich existencie a možnostiam riešenia problémov s nimi spojených. Podnecuje všetkých zainteresovaných, bez ohľadu na vek, ku skúmaniu globálnych otázok, ako napríklad chudoba, a ich prepojeniu s ich každodenným životom. Narúšaním sterotypov a podporou nezávislého, samostatného myslenia sa rozvojové vzdelávanie snaží pomôcť rozvíjať praktické zručnosti a prispieť k pozitívnym zmenám v lokálnom i globálnom rozmere.

**Rozvojové vzdelávanie:**

Umožňuje ľuďom chápať prepojenie medzi ich vlastným životom a životmi ľudí z iných častí sveta, lepšie porozumieť týmto vzťahom, vlastnému životu i životu na celom svete.

Zvyšuje povedomie o globálnych ekonomických, sociálnych, politických a environmentálnych aspektoch, ktoré ovplyvňujú náš život.

Rozvíja schopnosti, postoje a hodnoty, ktoré umožňujú ľuďom spolupracovať a prispievať tak k zmene a uvedomelému rozhodovaniu nad vlastným životom.

Usiluje o dosiahnutie väčšej spravodlivosti a udržateľnosti vo svete, v ktorom moc a zdroje budú rovnomernejšie rozdelené.

Je to aktívny celoživotný vzdelávací proces založený na princípoch solidarity, rovnosti, integrácie a spolupráce.

Umožňuje ľuďom posunúť sa od základného povedomia o medzinárodných rozvojových prioritách a udržateľnom ľudskom rozvoji cez pochopenie príčin a dôsledkov globálnych otázok k osobnej angažovanosti a aktívnom prístupe

viac na stránke rozvojovevzdelavanie.sk  a na
**Prekážka** je sídlisko v meste Liptovský Hrádok. Nachádza sa na sútoku riek Váh a Belá na juhozápadnom konci mesta. Je obkolesená vrchmi Nízkych Tatier.

Dejiny
------

Dnešné sídlisko sa nachádza na mieste samostatnej obce, ktorá patrila zemanom z Podturne. S hrádockým panstvom o túto obec často viedli spory. Tomu, komu bude patriť rozhodol cisár až v roku 1889, kedy ju prisúdil Hrádockému panstvu. Znova sa Podtureň o ňu sporila po roku 1918, kedy si robila nároky na jej občanov. Žili to totiž veľmi bohatí Židia. Pri asanovaní budov pri stavbe sídliska sa našlo veľa zlatých predmetov, ktoré boli ukryté v zárubniach, múroch, medzi nábytkom a na rôznych iných miestach. Dnes sú vystavené v Ružomberku. Nachádzala sa tu aj židovská škola a synagóga, zbúrané v roku 1984, kedy sa tu postavilo sídlisko.

Súčasnosť
---------

Dnes je sídlisko najväčšie v meste. Nachádza sa tu aj predajňa potravín Lidl, Verex a ďalšie.

Zdroje a referencie
-------------------

* Oficiálna stránka mesta Liptovský Hrádok (do vyhľadávania treba zadať „Prekážka") Archivované 2016-04-04 na Wayback Machine

Súradnice: 49°02′12″S 19°42′51″V﻿ / ﻿49,036791°S 19,714258°V﻿ / 49.036791; 19.714258
**Rastlinné mlieko** je potravina rastlinného pôvodu, ktorá má podobný vzhľad ako mlieko živočíšneho pôvodu, ale nie je mliečnym výrobkom. Je vyrobené napr. z niektorých odrôd orechov, obilia, zmieša sa s vodou a niekedy aj s ostatnými zložkami (pre zlepšenie chuti) a nutričnými hodnotami.

Rastlinné mlieko sa po stáročia konzumovalo v rôznych kultúrach, a to ako pravidelný nápoj (napr. španielska horcháta), ako náhrada mliečneho mlieka. Najobľúbenejšie odrody sú sójové mlieko, mandľové mlieko, ryžové mlieko a kokosové mlieko. Obsah bielkovín sa líši. Neobsahuje laktózu alebo cholesterol a zvyčajne sa predáva s pridaným vápnikom a vitamínmi, najmä B12.

Existuje niekoľko dôvodov na konzumáciu rastlinného mlieka: vegánstvo, environmentálne dôvody, zdravotné dôvody vrátane neznášanlivosti laktózy, alergie na mlieko, ovo-vegetariánstvo; náboženské dôvody, ako napríklad niektoré kresťanské denominácie počas pôstu; a jednoduché preferencie chuti.

Rastlinné mlieka sa používajú na výrobu zmrzliny, rastlinného krému, vegánskeho syra a jogurtu (napríklad sójového jogurtu).

Rastlinné mlieka
----------------

* Obilniny
	+ Ryžové mlieko
	+ Ovsené mlieko
	+ Quinoa mlieko (mrlík čílsky)
	+ Ražné mlieko
	+ Jačmenné mlieko
	+ Pohankové mlieko
	+ Pšenové mlieko
	+ Pšeničné mlieko
	+ Amarantové mlieko

* Strukoviny
	+ Sójové mlieko
	+ Cícerové mlieko
	+ Hrachové mlieko

* Mlieko z orechov
	+ Kokosové mlieko
	+ Mandľové mlieko
	+ Arašidové mlieko
	+ Kešu mlieko
	+ Vlašské mlieko
	+ Lieskovcové mlieko (Mlieko z lieskových orieškov)

* Mlieka zo semienok
	+ Makové mlieko
	+ Konopné mlieko
	+ Slnečnicové mlieko
	+ Sezamové mlieko

Referencie
----------

1. ↑  Mlieko existuje aj v rastlinnej podobe
2. ↑  Quinoa – matka obilia, ingrediencie.sk
3. ↑  Kokosové mlieko: Exotické osvieženie!
4. ↑  Makové mlieko – významný zdroj prírodného vápniku

* *Tento článok je čiastočný alebo úplný preklad článku Plant milk na anglickej Wikipédii.*
* *Tento článok je čiastočný alebo úplný preklad článku Bebida vegetal na španielskej Wikipédii.*

Externé odkazy
--------------

* Rastlinné mlieka II. – druhy, bioporadna.sk
* Rastlinné mlieka – poznáte ich?, hitjezdravozit.sk
Prírodný park Alvão
**Prírodný park Alvão** (port. *Parque Natural do Alvão*) je chránené územie nachádzajúce sa pri obciach Mondim de Basto a Vila Real v severnom Portugalsku. Prírodný park bol vytvorený v roku 1983 a zaberá až 70 km² horskej pôdy. Prírodný park Alvão je najmenší prírodný park v Portugalsku s počtom obyvateľov menej ako 700.  Jeho poloha je severovýchodne od oblasti Minho v časti Portugalska zvanej Trás-os-Montes, ktorého hlavným centrom je Vila Real. V blízkosti sa nachádza pohorie Marão. V oblasti je výskyt vlkov, ktorých sa portugalskí ochranári snažia zachovať.

Referencie
----------

1. ↑   *Archivovaná kópia* [online]. [Cit. 2016-07-04]. Dostupné online. Archivované 2016-08-09 z originálu.
2. ↑   *Archivovaná kópia* [online]. [Cit. 2016-07-04]. Dostupné online. Archivované 2018-01-07 z originálu.
3. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Prírodný park Alvão**

Externé odkazy
--------------

* Netradičný pohľad na portugalský prírodný park Alvão - dobrodruh.sk
**Reakcia na oheň** je základnou požiarnou charakteristikou európskeho hodnotiaceho a klasifikačného systému stavebných výrobkov a materiálov na ich zaradenie do tried, ktoré vyjadrujú možný príspevok stavebného výrobku alebo materiálu k rozvoju požiaru v jeho počiatočných fázach za definovaných podmienok pri dokonalom spaľovaní (dostatočný prísun kyslíka).
Problematika reakcie na oheň je pomerne rozsiahla odborná oblasť týkajúca sa protipožiarnej bezpečnosti stavieb a na jej priblíženie širokej odbornej verejnosti bola vydaná napr. odborná publikácia TN APPO 008.

Porovnanie horľavosti podľa stupňov horľavosti a podľa tried reakcie na oheň
----------------------------------------------------------------------------

Pôvodný národný systém hodnotenia horľavosti stavebných materiálov nahradil nový európsky systém hodnotenia reakcie stavebných výrobkov a materiálov na oheň. Porovnanie oboch hodnotení sa uvádza v tabuľke.

| Stupeň horľavosti  podľa STN 73 0862 a STN 73 0861 | Horľavosť  podľa STN 73 0862 a STN 73 0861 | Triedy reakcie  ostatných výrobkov na oheň podľa STN EN 13501-1 + A1 | Triedy reakcie káblov na oheň  podľa STN EN 13501-6 | Triedy reakcie striech a strešných  krytín na vonkajší oheň  podľa STN EN 13501-5 + A1 | Horľavosť podľa tried reakcie na oheň |
| --- | --- | --- | --- | --- | --- |
| A | nehorľavé | A1, A1fl, A1L, A2-s1,d0, A2fl-s1 a A2L-s1,d0 | Aca | — | nehorľavé |
| B | neľahko horľavé | ostatné A2, A2fl, AL, B, Bfl a BL | B1ca, B2ca | BROOF(t1), BROOF(t2), BROOF(t3) a BROOF(t4) | horľavé |
| C1 | ťažko horľavé | C, Cfl a CL | Cca | CROOF(t3) a CROOF(t4) | horľavé |
| C2 | stredne horľavé | D, Dfl, DL, E, Efl a EL | Dca, Eca | DROOF(t3), DROOF(t4) a EROOF(t4) | horľavé |
| C3 | ľahko horľavé | F, Ffl, a FL | Fca | FROOF(t1), FROOF(t3) a FROOF(t4) | horľavé |

Indexom fl sa označujú triedy reakcie na oheň podlahových krytín a indexom L sa označujú triedy reakcie na oheň tepelnoizolačných výrobkov na lineárne potrubia.  

Symboly v zátvorkách t1, t2, t3 a t4 označujú jednu zo štyroch skúšobných metód podľa STN P ENV 1187.

Dodatková klasifikácia stavebných výrobkov
------------------------------------------

Dodatková klasifikácia podľa normy EN13501-1 upravuje požiadavky na:

* vývoj dymu: S3- bez požiadaviek, S2- obmedzenie množstva dymu, S1- prísnejšie ako S2 *(podrobnosti v technickej norme)*
* plameňom horiace kvapky: d2- nie je obmedzenie, d1 - v časovom intervale nesmú odkvapkávať horiace kvapky, d0 - žiadne plameňom horiace kvapky nesmú odkvapkávať *(podrobnosti v technickej norme)*

Príklad použitia označenia: Norma STN EN 81-20:2015 v čl. 5.4.4 požaduje charakteristiku pre strop kabíny výťahu C-s2,d0

Anorganické materiály
---------------------

Anorganické materiály sa považujú za materiály triedy A1 aj bez ďalších preukazovaní.

Referencie
----------

1. ↑   *Technický návod APPO TN 008 - Reakcia stavebných výrobkov na oheň* [online].. Dostupné online.
2. ↑  časopis Stavebné hmoty č.4-5/2010, Ing. Tibor Ďurica, CSc.
životný cyklus rožtekov
**Rožteky** (lat. Anthocerotophyta) sú pravdepodobne najstaršie a najprimitívnejšie oddelenie suchozemských rastlín, ktoré priamo nadväzuje na riasových predkov. Patria do vývojovej vetvy machorasty.

Pôvodne bol tento taxón považovaný za triedu, alebo bol zaradený k pečeňovkám. V každej bunke (okrem jediného tropického rodu *Megaceros*) je prítomný len jeden chloroplast s jediným pyrenoidom, podobne ako u rias. Ich telom je stielka. Rovnako ako u ostatných machorastov sa v ich životnom cykle striedajú pohlavná generácia (gametofyt) s nepohlavnou generáciou (sporofyt). Tento cyklus nazývame rodozmena. Samčie pohlavné orgány gametangiá vznikajú exogénne a potom sa vnárajú do stielky. Samičie zase vznikajú endogénne. Celkovo je známych viac ako 100 druhov v 6 (prípadne až 12) rodoch a sú rozšírené po celom svete.

Stavba tela
-----------

Majú lupeňovitú alebo ružicovitú stielku podobnú stielkam niektorých pečeňoviek. Prvoklík je u nich silne redukovaný. Na spodnej, resp. vrchnej strane gametoforu sa môžu nachádzať primitívne prieduchy. Gametofor niekedy obsahuje dutinky, ktoré sú vyplnené slizom a vo vnútri ktorých sa nahcádzajú sinice rodu Nostoc. 

Pohlavná generácia (sporofyt) má stielku tvorenú nohou a výtrusnicou. V mladosti je sporofyt chránený obalom, ktorý vzniká na gametofore. Rastom sa tento obal postupne trhá a na báze zostáva ako valcovitá štruktúra. Vo vnútri výtrusnice sa nachádza stredový stĺpik (columela), vzácnejšie je redukovaný alebo úplne chýba. Stena výstrusnice obsahuje asimilačné pletivo, takže je schopná fotosyntézy a sporofyt je tak do určitej miery nezávislý od gametofytu. Niekedy sa na stene výtrusnice nachádzajú aj pravé prieduchy.

Výtrusnica dozrieva postupne a po dozretí obyčajne puká na dve chlopne.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Rožteky**
* Spolupracuj na Wikidruhoch Wikidruhy ponúkajú informácie na tému **Rožteky**

Externé odkazy
--------------

* 
*
**Prestol** (rus. престо́л) v pravoslávnej cirkvi alebo v gréckokatolíckej cirkvi je obetný vysvätený oltár pre výkon eucharistie.

Etymológia slova
----------------

Pôvodný význam slovanského výrazu prestol (*Престо́л*) je trón, stolec, obetný stôl.

V gréckych chrámoch sa nazýva Αγία Τράπεζα / Agía Trápeza - «Svätá Trapéza» (*trapéza* = jedáleň, jedálenský stôl).

Dejiny
------

Pôvodne sa prestoly zhotovovali z dreva alebo kameňa a boli prenosné. Od 4. storočia, keď sa ich miesto v chráme ustálilo, začali sa prestoly vyrábať z kameňa v tvare nevysokého stolca na štyroch nohách pred oltárnou apsidou. Neskôr sa začali používať prestoly len na jednej nohe alebo na kamennom podstavci. Od 10. storočia sa prestoly zriaďujú vo vnútri oltárnej apsidy.

Literatúra
----------

* Braun J. *Der christliche Altar*. Mnichov, 1924.
* ALTAR. In: KAZHDAN, Alexander P. ed. *The Oxford Dictionary of Byzantium*. New York : Oxford University Press, 1991. 2232 s. ISBN 0-19-504652-8. S. 71.
* Krautheimer R. *Early Christian and Byzantine Architecture*. 1986.
* Mathews T. *The Early Churches of Constaninople: Architecture and Liturgy*. Pensilvania State University. 1980.
* R. Taft. *Византийский церковный обряд*. СПб. 2000.

Externé odkazy
--------------

* Svätý prestol Святой престол Archivované 2008-12-19 na Wayback Machine na stránkach liturgy.ru
* Prestol, svätý stôl na stránkach zoe.sk

Zdroj
-----

* *Tento článok je čiastočný alebo úplný preklad článku Престол na ruskej Wikipédii.*
**Pierre Wack**  (\* 1922 - † 1997) bol francúzsky ekonóm, prognostik a futurológ. Bol priekopníkom scenárového myslenia a scenárového plánovania.

Kariéra
-------

Pierre Wack vytvoril a viedol tým pre tvorbu dlhodobých scenárov v Royal Dutch Shell / London Group, kde pôsobil do roku 1982. Zaoberal sa tvorbou dlhodobých scenárov. Svoje poznatky zo scenárového myslenia a scenárového plánovania publikoval v *Harvard Business Review* v dvoch článkoch.

Dielo
-----

* *Scenarios: The Gentle Art of Reperceiving* (1984)
* *Scenarios: Uncharted Waters Ahead* (1985)
* *Scenarios: Shooting the Rapids* (1985)

Bibliografia
------------

* Wack, Pierre (1985): *Scenarios: Uncharted Waters Ahead.* Harvard Business Review. september-október 1985
* Wack, Pierre (1985): *Scenarios: Shooting the Rapids.* Harvard Business Review. november-december 1985

Externé odkazy
--------------

* hardintibbs.com Archivované 2014-10-06 na Wayback Machine - Pierre Wack

Autoritné údaje: * BnF: 144299056
* ISNI: 0000 0000 0882 2923
* NK ČR: vse2018976676
* VIAF: 228935